CELEX: 62017CN0720
Language: ro
Date: 2017-12-28 00:00:00
Title: Cauza C-720/17: Cerere de decizie preliminară introdusă de Verwaltungsgerichtshof (Austria) la 28 decembrie 2017 – Mohammed Bilali

19.3.2018   
            
            
               RO
            
            
               Jurnalul Oficial al Uniunii Europene
            
            
               C 104/16
            
         Cerere de decizie preliminară introdusă de Verwaltungsgerichtshof (Austria) la 28 decembrie 2017 – Mohammed Bilali
   (Cauza C-720/17)
   (2018/C 104/20)
   Limba de procedură: germana
   
      Instanța de trimitere
   
   Verwaltungsgerichtshof
   
      Părțile din procedura principală
   
   
      Reclamant: Mohammed Bilali
   
      Autoritatea pârâtă: Bundesamt für Fremdenwesen und Asyl
   
      Întrebarea preliminară
   
   Dispozițiile dreptului Uniunii, în special articolul 19 alineatul (3) din Directiva 2011/95/UE a Parlamentului European și a Consiliului din 13 decembrie 2011 (1) (Directiva privind statutul refugiaților), se opun unei reglementări dintr-un stat membru privind posibilitatea de a revoca statutul de persoană care beneficiază de protecție subsidiară, potrivit căreia se poate dispune revocarea statutului de persoană care beneficiază de protecție subsidiară chiar dacă nu s-au modificat împrejurările de fapt relevante pentru acordarea acestui statut, ci numai informațiile pe care le deținea autoritatea cu privire la aceste împrejurări de fapt, fără ca alterarea sau omiterea anumitor fapte de către resortisantul țării terțe sau de către apatrid să fi jucat un rol hotărâtor în luarea deciziei de acordare a statutului conferit prin protecția subsidiară?
   
      (1)  Directiva 2011/95/UE a Parlamentului European și a Consiliului din 13 decembrie 2011 privind standardele referitoare la condițiile pe care trebuie să le îndeplinească resortisanții țărilor terțe sau apatrizii pentru a putea beneficia de protecție internațională, la un statut uniform pentru refugiați sau pentru persoanele eligibile pentru obținerea de protecție subsidiară și la conținutul protecției acordate (JO 2011, L 337, p. 9).